Θωμάς Χόλλαντ, 2ος κόμης του Κεντ

Ο **Θωμάς Χόλλαντ** ή *Τόμας ντε Χόλλαντ*' (*Απόλαντ*, *Λάνκασιρ*, περί το 1350 - 25 Απριλίου 1397), 2ος Κόμης του Κεντ και 3ος βαρόνος του Χόλλαντ Άγγλος ευγενής από την Οικογένεια Χόλλαντ και σύμβουλος του ετεροθαλούς αδελφού του Ριχάρδου Β΄ της Αγγλίας ήταν μεγαλύτερος γιος του Θωμά Χόλλαντ, 1ου κόμη του Κεντ και της Ιωάννας του Κεντ. Η μητέρα του ήταν δεύτερη κόρη του Εδμόνδου του Γούντστοκ, 1ου κόμη του Κεντ και της Μαργαρίτας Γουέι, 3ης βαρόνης του Λίντελ, ο Εδμόνδος του Γούντστοκ με την σειρά του ήταν μικρότερος γιος του Εδουάρδου Α΄ της Αγγλίας και της δεύτερης συζύγου του του Μαργαρίτα της Γαλλίας.

## Τίτλοι

Ο πατέρας του απεβίωσε (1360) και στις 28 Δεκεμβρίου της ίδιας χρονιάς ο Θωμάς τον διαδέχθηκε ως βαρόνος του Κεντ, η μητέρα του διατήρησε την κομητεία του Κεντ που παντρεύτηκε σε τρίτο γάμο τον Εδουάρδου τον μαύρο πρίγκιπα μεγαλύτερο γιο του Εδουάρδου Γ΄ της Αγγλίας και της Φιλίππης του Αινώ.
Σε ηλικία 16 ετών (1366) ο Θωμάς διορίστηκε Καπετάνιος των Αγγλικών δυνάμεων στην Ακουιτανία. Την επόμενη χρονιά συμμετείχε σε πολλές εκστρατείες όπως την *μάχη του Ναζέρα* υπό τις εντολές του θετού του πατέρα Εδουάρδου του μαύρου πρίγκιπα, έγινε μέλος του Τάγματος της Περικνημίδας (1375). Ο μικρότερος ετεροθαλής αδελφός του Ριχάρδος Β΄ διαδέχθηκε τον παππού του Εδουάρδο Γ΄ στον Αγγλικό θρόνο και ο Θωμάς είχε μεγάλη επίδραση πάνω του. Ο Θωμάς διορίστηκε λίγο πριν τον θάνατο του κυβερνήτης στο *κάστρο του Κάρισμπρουκ*, απεβίωσε (25 Απριλίου 1397) στο *κάστρο του Αρουντέλ* στο Σάσσεξ.

## Οικογένεια

Παντρεύτηκε (10 Απριλίου 1364) την Λαίδη Αλίκη ΦίτςΑλαν, κόρη του Ριχάρδου ΦίτςΑλαν, 10ου κόμη του Αρουντέλ και της συζύγου του Ελεονώρας του Λάνκαστερ. Η σύζυγος του Αλίκη πήρε αργότερα τον τίτλο της *Κυρίας της Περικνημίδας*. Οι τρεις γιοι του πέθαναν χωρίς απογόνους, οι τίτλοι και τα εδάφη της Οικογένειας Χόλλαντ πέρασαν στις κόρες του και στους απογόνους τους που έγιναν διακεκριμένοι ευγενείς όταν ξέσπασε ο Πόλεμος των Ρόδων, συγκεκριμένα απέκτησε :

* Θωμάς 1374-1400, 1ος δούκας του Σάρρεϋ.
* Εδμόνδος 1384-1408, 4ος κόμης του Κεντ.
* Τζων, απεβ. μικρός.
* Ελεονώρα 1370-1405, παντρεύτηκε σε πρώτο γάμο τον Ρότζερ Μόρτιμερ, 4ο κόμη του Μαρς που ήταν διεκδικητής του Αγγλικού θρόνου σαν διάδοχος τού εξαδέλφου τής μητέρας του Φιλίππης, Ριχάρδου Β΄ της Αγγλίας. Η κόρη τους Άννα Μόρτιμερ παντρεύτηκε τον Ριχάρδο του Κέιμπριτζ και ο γιος τους Ριχάρδος της Υόρκης κληρονόμησε τα δικαιώματα του Ρότζερ στον θρόνο.
* Ιωάννα 1380-1434, παντρεύτηκε τον Εδμόνδο του Λάνγκλεϊ 1ο δούκα της Υόρκης.
* Μαργαρίτα 1385-1439, παντρεύτηκε σε πρώτο γάμο τον Ιωάννη Μπωφόρ, 1ο κόμη του Σόμερσετ και σε δεύτερο γάμο τον Θωμά Λάνκαστερ 1ο δούκα του Κλάρενς.
* Ελισάβετ 1388-1423, παντρεύτηκε τον Ιωάννης Νέβιλ μεγαλύτερο γιο και διάδοχο του Ραλφ Νέβιλ, 1ο κόμη του Γουέστμορλαντ με τον οποίο απέκτησε τρεις γιους και μια κόρη.
* Ελεονώρα 1386-1413 ή μετά, παντρεύτηκε τον Θωμά Μόντακιουτ, 4ο κόμη του Σόλσμπερι
* Μπρίτζετ, μοναχή.

## Παραπομπές


## Πηγές
*Lee, Sidney, ed. (1891). "Holland, Thomas (1350–1397)". Dictionary of National Biography. 27. London: Smith, Elder & Co. 
*Lundy, Darryl. "thePeerage.com - Person Page 10292"
*Rayment, Leigh. "Peers - H - page 4"
*Tompsett, Brian. "de Holland, Thomas, Earl of Kent 2nd"
*Western, Peter. "Page - pafg22"
*Western, Peter. "Page - pafg51"

Κατηγορία:Τάγμα της Περικνημίδας
Κατηγορία:Κόμητες του Κεντ (1360)
Κατηγορία:Οικογένεια Χόλλαντ